open-index/open-wikipedia-markdown huggingface dataset:
Αλέξης Μελισσηνός

Ο **Αλέξης Μελισσηνός** (ρως. **Алексей Петрович Мелиссино** ,1759 - 1813) ήταν Ρώσος ευγενής και στρατιωτικός της εποχής των Ναπολεόντειων Πολέμων, με βαθμό Υποστρατήγου.

## Βιογραφία
Καταγόταν από τη γνωστή Οικογένεια της Κωνσταντινούπολης, της οποίας ένας κλάδος είχε εγκατασταθεί στην Κρήτη μαζί με άλλα ευγενή γένη της Πόλης ("τα δώδεκα αρχοντόπουλα"). Από αυτούς κάποιοι αργότερα μετέβησαν στην Κεφαλληνία και μετά στη Βενετία. Από εκεί μερικοί απόγονοι τον 18ο αιώνα μετακόμισαν στη Ρωσία. Ήταν γιος του Πέτρου Μελισσηνού, του πρώτου Ρώσου στρατηγού του Πυροβολικού. (βλ. Θυρεό Μελισσηνών (Αυτοκρατορικής Ρωσίας) και Ιστορικό : http://gerbovnik.ru/arms/407.html)

Κατετάγει στη Φρουρά (επίλεκτο σώμα) τον Ιούλιος του  1777 με τον βαθμό του λοχία. Τον  Μάιο του 1783 έλαβε τον βαθμό του λοχαγού και "για την επιμέλεια στην εργασία" τον Οκτώβριο του 1788 έλαβε τον βαθμό του ταγματάρχη.
Στον Β΄ Ρωσο-Τουρκικό Πόλεμο ήταν Αντισυνταγματάρχης στο σύνταγμα ιππικού των Ουσάρων του Σούμοι. Συμμετείχε στην κατάληψη των Άκερμαν, Μπεντέροι και Ισμαήλ· για το θάρρος του, με πρόταση του Σουβόροβ τον Μάρτιο του 1791 τιμήθηκε με το παράσημο του Τάγματος του Αγίου Γεωργίου Δ΄ Τάξεως:
. 

Με το τέλος του πολέμου, 5 Ιανουαρίου 1793, με τον βαθμό του συνταγματάρχη, θα «απενεργοποιηθει» την εποχή του αυτοκράτορα Παύλου A΄. Τον Δεκέμβριο του 1800 είχε επιστρέψει στην υπηρεσία, στο 3ο σύνταγμα των Ουσάρων του Ελισάβετγκραντ και την 1η Ιανουαρίου του επόμενου έτους διορίστηκε διοικητής του 4ου συντάγματος Ουσάρων της Μαριούπολης, με τον βαθμό του Υποστρατήγου. Ένα χρόνο αργότερα έκανε δεύτερη παραίτηση, η οποία διήρκεσε σχεδόν πέντε χρόνια. Την άνοιξη του 1807 επέστρεψε στον στρατό και άρχισε το σχηματισμό ενός νέου συντάγματος των Ουσάρων, του 8ου συντάγματος του Λούμπενσκ, στο οποίο διορίστηκε διοικητής της 20 Απριλίου 1807.

Το 1812 ο Μελισσηνός ανέλαβε διοικητής του συνόλου του ιππικού του Σώματος του Όστεν-Σάκεν, στο οποίο περιλαμβανόταν και η 11η Μεραρχία Ιππικού. Το Σώμα ήταν τμήμα της 3ης Στρατιάς. Με ένα ξεχωριστό απόσπασμα κάλυψε τις κύριες δυνάμεις στην Μάχη του Κόμπριν (όπου για τα κατασχεθέντα αποθέματα ζωοτροφών των Γάλλων) τιμήθηκε με το το παράσημο Τάγμα της Αγίας Άννας. Αργότερα αγωνίστηκε σε εμπροσθοφυλακές. Για τον "αξιέπαινο ζήλο ", του απονεμήθηκε  χρυσό σπαθί με την επιγραφή "για την ανδρεία", διακοσμημένο με διαμάντια.
Το 1813 έλαβε μέρος στην κατάληψη της Βαρσοβίας, στις μάχες του Βάλγκεμ, του Γκέρσντορφ, του Νόσενομ, του Μπισοφσβερντομ, του Μπάουτζεν και της Δρέσδης. Στην τελευταία μάχη ο Μελισσηνός με τους ουσάρους του επιτέθηκε σε ένα καρέ του γαλλικού σώματος των φρουρών, και το διέσπασε πρώτος, αλλά χτυπήθηκε από τρεις σφαίρες. Τάφηκε στο Κουλμ.

## Πηγές
* Государственный Эрмитаж. Западноевропейская живопись. Каталог / под ред. В. Ф. Левинсона-Лессинга; ред. А. Е. Кроль, К. М. Семенова. — 2-е издание, переработанное и дополненное. — Л.: Искусство, 1981. — Т. 2. — С. 258, кат.№ 7937. — 360 с.
* Словарь русских генералов, участников боевых действий против армии Наполеона, http://www.museum.ru/museum/1812/Persons/slovar/sl_m13.html|страницы=471

Κατηγορία:Ρώσοι στρατιωτικοί
Αλεξιος
Εκστρατεία του Βακχίδη εναντίον του Ιωνάθαν

Ύστερα από την ειρήνη που επικράτησε μεταξύ των δυο ιουδαϊκών παρατάξεων (Μακκαβαίων και ελληνιζόντων) οι εχθροπραξίες επαναλήφθηκαν, από το 157 π.Χ. και έπειτα.  Οι ελληνίζοντες Ιουδαίοι ζήτησαν την βοήθεια του Βακχίδη .

Ο Βακχίδης ήρθε στην Ιουδαία και  προσπάθησε με την βοήθεια τους να παγιδεύσει τον Ιωνάθαν και τους οπαδούς του. Οι Μακκαβαίοι πληροφορήθηκαν το σχέδιο έγκαιρα και κατάφεραν να διαφύγουν εκτός από 50 που συνέλαβε και θανάτωσε  ο Βακχίδης.

Όσοι διασώθηκαν κατέφυγαν σε ένα εγκαταλειμμένο χωριό  που ονομάζονταν Βαιθβασί , το οποίο βρίσκονταν στην έρημο. Οι Μακκαβαίοι ανοικοδόμησαν τα κατεστραμμένα σπίτια και οχύρωσαν το χωριό με τείχος.

Ο Βακχίδης πληροφορήθηκε που βρίσκονταν ο Ιωνάθαν   και  μαζί με τους ελληνίζοντες Ιουδαίους και άλλους συμμάχους του κατέφθασε στο χωριό και το πολιόρκησε.  Ο   Ιωνάθαν άφησε στο οχυρό τον αδελφό του Σίμωνα, και με λίγους άντρες κατέφυγε στην έρημο. Από εκεί χτυπούσε αιφνιδιαστικά τους συμμάχους του Βακχίδη.

Έτσι δολοφόνησε  τον Οδομηρά και τους γιους του, τους  γιους του Φασιρών αλλά και αρκετούς στρατιώτες του Βακχίδη. Ο Βακχίδης δοκίμασε να καταλάβει το χωριό με την βοήθεια  πολιορκητικών μηχανών όμως ο Σίμων πραγματοποίησε μια επιτυχημένη έξοδο και τις έκαψε. Όταν  o Βακχίδης διαπίστωσε ότι η προσπάθεια του  ήταν μάταιη  αποσύρθηκε.

Τελικά ο Σελευκίδης στρατηγός μετέβαλε την πολιτική που ακολουθούσε και απροσδόκητα  προχώρησε στην σύναψη ειρήνης με τον Ιωνάθαν τον οποίο διόρισε κριτή του ιουδαϊκού έθνους υπό την εποπτεία των Σελευκιδών (152 π.Χ.) .

## Παραπομπές


## Πηγές

*Η  Παλαιά Διαθήκη . *Τόμος Γ΄.ΕΣΔΡΑΣ Α΄Β΄-ΝΕΕΜΙΑΣ-ΤΩΒΙΤ-ΙΟΥΔΙΘ-ΕΣΘΗΡ-ΜΑΚΚΑΒΑΙΩΝ Α΄Β΄Γ΄ -ΨΑΛΜΟΙ  υπό Ι.Θ.Κολιτσάρα. Εκδόσεις Αδελφότητος Θεολόγων η «Ζωή»*-1997

* Библиотека Руслана Хазарзара. *[http://khazarzar.skeptik.net/books/flavius/aj/gr/index.htm Φλαυίου Ἰωσήπου  ἱστοριῶν τῆς Ἰουδαικῆς ἀρχαιολογίας. Josephus Flavius.Antiquitas Judaeorum. Graece (ed. B. Niese).Flavius Josephus. Flavii Iosephi opera. B. Niese. Berlin. Weidmann. 1892 Liber XIII]*

Κατηγορία:Ιουδαϊκοί πόλεμοι
Βαρκαρόλα

Η **βαρκαρόλα**, ή **βαρκαρόλλα** (από την ιταλική λέξη *barca* = βάρκα), ή επί το ελληνικότερο **λεμβωδία**, είναι είδος τραγουδιού ή οργανικής μουσικής, που συσχετίζεται με τη βαρκάδα, ειδικότερα δε αυτήν σε βενετσιάνικη γόνδολα. Από το ρεπερτόριο της κλασικής μουσικής, ξεχωρίζει η βαρκαρόλα από την όπερα "Τα Παραμύθια του Χόφμαν" του Ζακ Όφενμπαχ, καθώς και η "Βαρκαρόλα σε φα δίεση μείζονα", έργο για πιάνο του Φρεντερίκ Σοπέν.

Το κύριο χαρακτηριστικό της βαρκαρόλας δεν είναι άλλο από τη ρυθμική αγωγή της, η οποία σχεδόν απαρέγκλιτα είναι σε μέτριας ταχύτητας 6/8, θυμίζοντας το λίκνισμα της γόνδολας κατά την κωπηλασία. Αν και το είδος ήταν γνωστό κατά τον 18ο αιώνα, τα πλέον γνωστά δείγματα προέρχονται από τη Ρομαντική περίοδο. Καθώς η θεματολογία της υπήρξε ιδιαίτερα πρόσφορη για τα οπερατικά κείμενα της εποχής (λιμπρέτι), οι άριες σε ύφος βαρκαρόλας αποτελούν σημαντικό μέρος των οπερατικών έργων του Ρομαντισμού. Πλήθος συνθετών, όπως ο Τζοακίνο Ροσσίνι, ο Βάγκνερ, ο Γκαετάνο Ντονιτσέττι κ.α., έχουν ενσωματώσει λεμβωδίες στα έργα τους, ιδιαιτέρως σε σκηνές που σχετίζονται με τη Βενετία, ή τις βαρκάδες εν γένει. Από την οργανική μουσική, ξεχωρίζουν οι βαρκαρόλες του Φέλιξ Μέντελσον και του Τσαϊκόφσκι, καθώς και άλλα έργα γραμμένα τόσο για σολιστικά όργανα όσο για ορχήστρα. Στον 20ο αιώνα το είδος μεταπήδησε από την όπερα στο μιούζικαλ, μέσα από τα ευρύτερα γνωστά έργα του Τζωρτζ Γκέρσουιν, του Λέοναρντ Μπερνστάιν του Στέφεν Σόντχάιμ κ.α.

## Πηγές
* Brown M., "Barcarolle", *The New Grove Dictionary of Music and Musicians* ed. Stanley Sadie, Λονδίνο 1995

Κατηγορία:Μουσικά είδη
Κατηγορία:Βενετία
Τσουνγκ Ντάο Λι

Ο **Τσουνγκ Ντάο Λι** (*[[κινέζικα]]: 李政道, πινγίν: Lǐ Zhèngdào*, 24 Νοεμβρίου 1926 - 4 Αυγούστου 2024) ήταν Κινέζος φυσικός ο οποίος μαζί με τον Τσεν Νινγκ Γιανγκ πήρε το 1957 το βραβείο Νόμπελ Φυσικής για τη βαθιά έρευνα των λεγόμενων «νόμων ομοτιμίας» (parity laws), η οποία οδήγησε σε πολύ σημαντικές ανακαλύψεις σχετικά με τα στοιχειώδη σωματίδια.

## Βιογραφία
Ο Τσουνγκ Ντάο γεννήθηκε στη Σανγκάη στις 24 Νοεμβρίου του 1926, ο πατέρας του, Chun-kang Lee, ήταν ένας από τους πρώτους απόφοιτους του πανεπιστημίου του Νανκίν ήταν χημικός βιομήχανος και έμπορος και συμμετείχε ενεργά στις πρώτες προσπάθειες της Κίνας για την ανάπτυξη λιπασμάτων. Ο Λι είχε τέσσερα αδέρφια και μία αδερφή.

Απεβίωσε στις 4 Αυγούστου 2024, σε ηλικία 97 ετών. 

## Παραπομπές


Κατηγορία:Κινέζοι επιστήμονες
Κατηγορία:Βραβευμένοι με Νόμπελ Φυσικής
Κατηγορία:Κινέζοι νομπελίστες
Συνοικία Ανκουάμπε

Η **Ανκουάμπε** (πορτογαλικά: Ancuabe) είναι μια συνοικία της Επαρχίας Κάμπο Ντελγκάντο της Μοζαμβίκης. Πρωτεύουσα είναι η Ανκουάμπε. Έχει έκταση 4,836 τ.χλμ. και πληθυσμό 109.792 κατοίκων το 2005. Βρίσκεται 67 χιλιόμετρα μακρυά από την πρωτεύουσα της επαρχίας Κάμπο Ντελγκάντο, Πέμπα.

## Γεωγραφία
Η Ανκουάμπε βρίσκεται βορειοανατολικά της Μοζαμβίκης και νοτιοδυτικά του Κάμπο Ντελγκάντο. Συνορεύει στα βόρεια με τη Συνοικία Μελούκο, στα δυτικά με τη Συνοικία Μοντεπουέζ, στα νότια με τη Συνοικία Τσιούρε και με τις συνοικίες Πέμπα-Μετούγκε και Κισσάνγκα.

Έχει συνολική έκταση 4,836 χιλιόμετρα (1,867 τετραγωνικά μέτρα). Βρίσκεται 67 χιλιόμετρα μακρυά από την πρωτεύουσα της επαρχίας Κάμπο Ντελγκάντο, Πέμπα.

## Δημογραφία
Η Ανκουάμπε το 1997 είχε 87.243 κατοίκους. Το 2005 είχε 109.792 κατοίκους με πυκνότητα 21.9 κατοίκους ανά χιλιόμετρο. 

## Ιστορία
Την αποικιακή περίοδο, η Ανκουάμπε ήταν διοικητική υποσυνοικία του δήμου Πόρτο Αμέλια (σημερινή Πέμπα.

## Διοικητική διαίρεση
Η συνοικία Ανκουάμπε διαιρείται σε 3 υποσυνοικίες και 9 περιοχές. Οι πρωτεύουσες των υποσυνοικιών είναι με **μαύρα γράμματα**. Οι υποσυνοικίες και οι περιοχές είναι οι εξής:

* Υποσυνοικία Ανκουάμπε
** **[[Ανκουάμπε]]**
** Τσιότε
** Νακουάλε
* Υποσυνοικία Μετόρο
** **Μετόρο
** Σαλάβε
* Υποσυνοικία Μέζα
** **Μέζα*'
** Καμπίνε
** Ναντζούα
** Μινιουένε

== Μεταφορές ==
Η συνοικία χωρίζεται από δύο κύριους δρόμους, την Πέμπα και Μοντεπουέζ και από έναν βόρειο-νότιο δρόμο που συνδέει τη [[Ναμπούλα]] με την [[Μοκίμποα ντα Πράια]].

Η συνοικία βρίσκεται 67 χιλιόμετρα μακρυά από την πρωτεύουσα της επαρχίας Κάμπο Ντελγκάντο, [[πέμπα (Μοζαμβίκη)|Πέμπα]].

== Οικονομία ==
Η κύρια οικονομική δραστηριότητα στη συνοικία είναι η [[γεωπονία]] για όλο σχεδόν τον πληθυσμό. 

Οι κύριες καλλιέργειες είναι η [[κασσάβα]], το [[καλαμπόκι]], ο [[αρακάς]], το [[σόργο]], το [[ρύζι]] και το [[αράπικο φιστίκι]]. Υπάρχουν, επίσης, σπιτικά, κυνηγετικά ζώα και άγρια ζώα ([[ελάφι]]α και άγριες [[αρκούδα|αρκούδες]]). Η προμήθεια φαγητού υποστηρίζεται από αυτά τα ζώα, αλλά και διάφορα [[φρούτα]]. 

Η εμπορική καλλιέργεια [[βαμβάκι|βαμβακιού]], καφέ [[φιστίκι|φιστικιών]] και [[καλαμπόκι|καλαμποκιού]] ήταν σημαντικές την αποικιακή περίοδο. Εκμεταλεύτηκαν τα καταφύγια των δάσων, ιδιαίτερα για πηγή ενέργειας για τον περισσότερο από τον πληθυσμό.

Υπάρχουν πολλά αποθέματα [[γραφίτης|γραφίτη]] που τα εκμεταλλεύτηκαν εμπορικά από το [[1994]] έως το [[2000]]. Σύμφωνα με τις μελέτες των διεθνών εταιρειών, η ποσότητα των καταφυγίων, που φτάνει περίπου τους 1.000.000 τόνους μεταλλεύματος με περιεκτικότητα 10% γραφίτη. Κάθε χρόνο παράγονται περίπου 10.000 τόνοι γραφίτη. Το [[2007]] η κυβέρνηση της Μοζαμβίκης ανακοίνωσε το σκοπό της να ξαναανοίξει το ορρυχείο, αλλά αυτό εξαρτάται στην προμήθεια ηλεκτρικού ρεύματος από το *Καχόρα Μπάσσα Νταμ'' (Cahora Bassa Dam).

## Δείτε επίσης
* Συνοικίες της Μοζαμβίκης

## Παραπομπές


## Εξωτερικοί σύνδεσμοι
* Government profile 

Κατηγορία:Γεωγραφία της Μοζαμβίκης
Μάχη της Αζώτου

Ο στρατηγός της Κοίλης Συρίας Απολλώνιος ο Ταός  που είχε ταχθεί με τον διεκδικητή του σελευκιδικού θρόνου Δημήτριο ΙΙ αποφάσισε να προκαλέσει τον Ιωνάθαν που υποστήριζε τον βασιλιά Αλέξανδρο Βάλα σε μάχη (147 π.Χ.).

Ο Ιωνάθαν συγκέντρωσε 10.000 άντρες και μαζί με τον αδελφό του Σίμωνα, ξεκίνησε από την Ιερουσαλήμ  για την Ιόππη όπου βρίσκονταν  μια φρουρά του Απολλώνιου. Οι κάτοικοι όταν είδαν το στρατό του Ιωανάθαν τρομοκρατήθηκαν και άνοιξαν τις πύλες. Έτσι ο    Ιωνάθαν έγινε κύριος της πόλης.

Όταν ο Απολλώνιος έμαθε τι είχε συμβεί ξεκίνησε από την Ιαμνεία   όπου βρίσκονταν έχοντας 8.000 πεζούς και 3.000 ιππείς και κατευθύνθηκε προς την Άζωτο .Ο Ιωνάθαν πληροφορήθηκε την πορεία του και κινήθηκε εναντίον  του . Οι δυο στρατοί συναντήθηκαν στην πεδιάδα που βρίσκονταν κοντά στην πόλη της Αζώτου.

Ο Απολλώνιος έκρυψε σε ένα σημείο που βρίσκονταν στα μετόπισθεν του Ιωνάθαν 1.000 ιππείς . Ο Ιωνάθαν αντιλήφθηκε την ενέδρα και η επίθεση του ιππικού του Απολλώνιου απέτυχε. Κατόπιν  περίμενε υπομονετικά ώσπου να εξαντληθεί η ορμή του αντίπαλου ιππικού. Όταν έγινε αυτό ο Σίμων επιτέθηκε με ορμή στην αντίπαλη φάλαγγα και την διέσπασε . Οι πεζοί τράπηκαν σε άτακτη φυγή προς την Άζωτο και κατέφυγαν σε έναν αρχαίο ναό του Βηθδαγών για να σωθούν  ενώ οι ιππείς αντί να τους υποστηρίξουν διασκορπίστηκαν στην πεδιάδα.

Ο Ιωνάθαν έκαψε και την πόλη και τον ναό. Οι απώλειες του σελευκιδικού στρατού ανήλθαν σε 8.000 άντρες . Οι κάτοικοι της Ασκάλωνας του παρέδωσαν την πόλη τους . Κατόπιν  επέστρεψε στην Ιερουσαλήμ με πολλά λάφυρα . Για την επιτυχία του αυτή ο Αλέξανδρος Βάλας του παραχώρησε της πόλη της Ακκαρών.

## Παραπομπές


## Πηγές

*Η  Παλαιά Διαθήκη . *Τόμος Γ΄.ΕΣΔΡΑΣ Α΄Β΄-ΝΕΕΜΙΑΣ-ΤΩΒΙΤ-ΙΟΥΔΙΘ-ΕΣΘΗΡ-ΜΑΚΚΑΒΑΙΩΝ Α΄Β΄Γ΄ -ΨΑΛΜΟΙ  υπό Ι.Θ.Κολιτσάρα. Εκδόσεις Αδελφότητος Θεολόγων η «Ζωή»*-1997

* Библиотека Руслана Хазарзара.*[http://khazarzar.skeptik.net/books/flavius/aj/gr/index.htm Φλαυίου Ἰωσήπου  ἱστοριῶν τῆς Ἰουδαικῆς ἀρχαιολογίας.Josephus Flavius.Antiquitas Judaeorum. Graece (ed. B. Niese).Flavius Josephus. Flavii Iosephi opera. B. Niese. Berlin. Weidmann. 1892 Liber XIII]*

Κατηγορία:Ιουδαϊκοί πόλεμοι
Γαϊδουράγκαθο

Το κοινό **γαϊδουράγκαθο** (*Onopordum acanthium* - *Ονόπορδον το ακάνθιον*, ετυμ. 
File:Onopordum acanthium - MHNT.BOT.2007.40.4.jpg|*Onopordum acanthium*.
Αρχείο:20200801142653 MG 7872.jpg|Πεταλούδα πάνω σε γαϊδουράγκαθο.


## Παραπομπές


## Εξωτερικοί σύνδεσμοι
* 
* 

Κατηγορία:Σύνθετα
Κατηγορία:Ευρωπαϊκή χλωρίδα
Κατηγορία:Μεσογειακή χλωρίδα
Κατηγορία:Χλωρίδα της Δυτικής Ασίας
Κατηγορία:Χόρτα
Κατηγορία:Χλωρίδα της Ισπανίας
Κατηγορία:Ελληνική χλωρίδα
The C Programming Language

Το ***The C Programming Language*** (ή σε συντομία ***K&R***) είναι βιβλίο περιγραφής της γλώσσας προγραμματισμού C γραμμένο από τους Μπράιαν Κέρνιχαν και Ντένις Ρίτσι.

Η πρώτη έκδοση του βιβλίου κυκλοφόρησε το 1978, είχε μόλις 228 σελίδες και ήταν το πρώτο βιβλίο ευρείας κυκλοφορίας που περιέγραψε τη γλώσσα προγραμματισμού C. Ακολούθησε και δεύτερη έκδοση το 1988, με 272 σελίδες, η οποία περιείχε το νέο πρότυπο ANSI C και την πρότυπη βιβλιοθήκη. Η πιο σύγχρονη έκδοση είναι του 2011, η οποία κυκλοφορεί παγκοσμίως σε 20 γλώσσες.

## Δείτε επίσης
* *[[The C++ Programming Language]]*

## Εξωτερικοί σύνδεσμοι
* Επίσημη ιστοσελίδα του βιβλίου από τον ιστότοπο των εργαστηρίων Bell Labs

Κατηγορία:Βιβλία για προγραμματισμό υπολογιστών
City (συγκρότημα)

Οι **City** είναι γερμανικό συγκρότημα της ροκ μουσικής που ιδρύθηκε το 1972 στην Ανατολική Γερμανία.

## Δισκογραφία
* 1978: *[[Am Fenster]]*, *City*
* 1979: *Der Tätowierte*, *City II*)
* 1980: *Dreamer*, *Dreamland*)
* 1983: *Unter der Haut*
* 1985: *Feuer im Eis* 
* 1987: *Casablanca* 
* 1990: *Keine Angst*
* 1992: *The Best of City*
* 1997: *Rauchzeichen*
* 1997: *Am Fenster* (Platin Edition)
* 2002: *Am Fenster 2*
* 2003: *Das Weihnachtsfest der Rockmusik* 
* 2003: *Der King vom Prenzlauer Berg* 
* 2004: *Silberstreif am Horizont*
* 2004: *Silberstreif am Horizont* (+ Live-DVD)
* 2004: *Meister aller Klassen - Best (1977-90)*
* 2007: *Yeah! Yeah! Yeah!*
* 2007: *Yeah! Yeah! Yeah!* (Limited Edition)
* 2008: *Play it again! Das Beste von City* 

## Πηγές
* Thomas Otto: *City – Am Fenster. Die Band – die Songs – die Story.* Schwarzkopf & Schwarzkopf, Berlin 1997, ISBN 3-89602-123-0
* Christian Hentschel, Peter Matzke: *Yeah! Yeah! Yeah! City. Das Buch.* Neues Leben/Eulenspiegel Verlagsgruppe, Berlin 2007, ISBN 978-33-55-01734-3
* Götz Hintze: *Rocklexikon der DDR.* Schwarzkopf & Schwarzkopf, Berlin 1999, ISBN 3-89602-303-9 

## Εξωτερικοί σύνδεσμοι

* Επίσημη ιστοσελίδα

Κατηγορία:Γερμανικά rock συγκροτήματα
Κατηγορία:Μουσικά συγκροτήματα από την Ανατολική Γερμανία
Συνομοσπονδία του Ρήνου

thumb|150px|Πράξη ίδρυσης της Συνομοσπονδίας της 12 Ιουλίου 1806 με υπογραφή του Ναπολέοντα (αντίγραφο για το Πριγκιπάτο του Χοεντσόλερν-Ζίγκμαρινγκεν)

Η **Συνομοσπονδία του Ρήνου** (γερμανικά: Rheinbund) υπήρξε από το 1806 μέχρι το 1813 και δημιουργήθηκε από 16 γερμανικά κρατίδια με την πρωτοβουλία του Ναπολέοντα Α΄ αφού νίκησε τον Φραγκίσκο Β΄ της Αγίας Ρωμαϊκής Αυτοκρατορίας και τον Αλέξανδρο Α΄ της Ρωσίας, στη διάρκεια της « μάχης των τριών αυτοκρατόρων » στο Άουστερλιτς.

Τα μέλη της συνομοσπονδίας ήταν οι Γερμανοί πρίγκιπες (Fürsten) της καταλυθείσας Αγίας Ρωμαϊκής Αυτοκρατορίας, πλην του βασιλείου της Πρωσίας, της νεοιδρυθείσας Αυστριακής Αυτοκρατορίας, και των εδαφών που είχε προασρτήσει η Γαλλία τα προηγούμενα χρόνια. Ο αριθμός των κρατιδίων θα φτάσει αργότερα τα 35, με 15 εκατομμύρια κατοίκους, αποτελώντας έτσι για τη Γαλλία ένα σημαντικό στρατηγικό πλεονέκτημα στα ανατολικά της σύνορα.

## Κρατίδια-μέλη της Συνομοσπονδίας
[thumb|250px|Η Συνομοσπονδία το [1812]]
thumb|150px|Μετάλλιο της Συνομοσπονδίας του Ρήνου.

* Βασίλειο της Βαυαρίας
* Βασίλειο της Σαξονίας
* Βασίλειο της Βεστφαλίας
* Βασίλειο της Βυρτεμβέργης
* Μεγάλο Δουκάτο της Βάδης
* Μεγάλο Δουκάτο της Έσσης
* Μεγάλο Δουκάτο του Μπεργκ
* Επισκοπή του Μάιντς (μεταβολή το 1810, σε Μεγάλο Δουκάτο της Φρανκφούρτης)
* Μεγάλο Δουκάτο του Μεκλεμβούργου-Σβερίν
* Μεγάλο Δουκάτο του Μεκλεμβούργου-Στρέλιτς
* Μεγάλο Δουκάτο του Βύρτσμπουργκ
* Δουκάτο του Άνχαλτ-Μπέρνμπουρκ
* Δουκάτο του Άνχαλτ-Ντέσσαου
* Δουκάτο του Άνχαλτ-Κέτεν
* Δουκάτο του Άρενμπεργκ
* Δουκάτο του Νάσσαου (Ούζινγκεν και Βάιλμπουρκ)
* Δουκάτο του Όλντενμπουργκ
* Δουκάτο της Σαξονίας-Κόμπουργκ
* Δουκάτο της Σαξονίας-Γκότα
* Δουκάτο της Σαξονίας-Χίλντμπουρκχάουζεν
* Δουκάτο της Σαξονίας-Μάινινγκεν
* Δουκάτο της Σαξονίας-Βαϊμάρης
* Πριγκιπάτο του Χοεντσόλερν-Χέσινγκεν
* Πριγκιπάτο του Χοεντσόλερν-Ζίγκμαρινγκεν
* Πριγκιπάτο του Ίζενμπουργκ-Μπίρσταϊν
* Πριγκιπάτο του Λάιεν
* Πριγκιπάτο του Λίχτενσταϊν
* Πριγκιπάτο του Λίπε-Ντέτμολντ
* Πριγκιπάτο του Ρόις-Έμπερσντορφ
* Πριγκιπάτο του Ρόις-Γκράιτς
* Πριγκιπάτο του Ρόις-Λόμπενσταϊν
* Πριγκιπάτο του Ρόις-Σλάιτς
* Πριγκιπάτο του Ζαλμ (Ζαλμ-Ζαλμ και Ζαλμ-Κίρμπουργκ)
* Πριγκιπάτο του Σάουμπουργκ-Λίπε
* Πριγκιπάτο του Σβάρτσμπουργκ-Ρούντολστατ
* Πριγκιπάτο του Σβάρτσμπουργκ-Ζοντερχάουζεν
* Πριγκιπάτο του Βάλντεκ

## Εξωτερικοί σύνδεσμοι
*  Napoleon Guide, η Συνομοσπονδία του Ρήνου
*  Σύνταγμα της Συνομοσπονδίας του Ρήνου

Κατηγορία:Ιστορία της Γερμανίας
Κατηγορία:Πρώην κράτη της Ευρώπης
*
Κατηγορία:Ναπολέων Βοναπάρτης
The C++ Programming Language

Το ***The C++ Programming Language*** είναι βιβλίο του Μπιάρνε Στρούστρουπ που κυκλοφόρησε το 1985. Περιέχει την περιγραφή της γλώσσας προγραμματισμού C++, δημιουργός της οποίας υπήρξε ο Στρούστρουπ. Ήταν το ανεπίσημο πρότυπο της γλώσσας αυτής μέχρι τη θέσπιση του προτύπου *ISO/IEC 14882:1998: Programming Language C++* το 1998.

## Δείτε επίσης
* *[[The C Programming Language]]*

Κατηγορία:Βιβλία για προγραμματισμό υπολογιστών
Am Fenster

Το **Am Fenster** είναι επιτυχία του (τότε) ανατολικογερμανικού συγκροτήματος της ροκ City. Κυκλοφόρησε το 1977 και έγινε χρυσός δίσκος. Η σύνθεση είναι του 1974. Θεωρείται ως ένα από τα πιο αντιπροσωπευτικά κομμάτια της ροκ μουσικής, και ιδίως της ανατολικογερμανικής σκηνής.

## Ιστορικό
Ήταν το 1974 όταν ο βουλγαρικής καταγωγής Γκεόργκι Γκόγκοβ και ο Κλάους Σέλμκε πειραματίζονταν με τη μουσική των δημοτικών τραγουδιών της Βουλγαρίας. Ο Γκόγκοβ έπαιζε βιολί, ενώ ο τραγουδιστής Έμιλ Μπογκντάνοβ διάβαζε την ποιητική συλλογή *Versuch es mit der kleinen Liebe* της Γερμανίδας ποιήτριας Χίλντεγκαρντ Μαρία Ράουχφους (1918–2000), που περιείχε τους στίχους *Am Fenster*. Η μουσική έδεσε με τους στίχους και οι City άρχισαν να παίζουν το τραγούδι στις συναυλίες τους. Η δισκογραφική τους εταιρεία όμως αρνήθηκε να το ηχογραφήσει, διότι είχε μεγάλη διάρκεια επτά λεπτών, και επιπλέον καινοτομούσαν με τη χρήση βιολιού που δεν συνηθίζονταν τότε. Ο Μπογκντάνοβ αυτομόλησε από την Ανατολική Γερμανία και πήγε στη Σουηδία. Αντικαταστάτης του στο συγκρότημα έγινε ο Τόνι Κραλ, ο οποίος έκανε πρόβα το τραγούδι, το ηχογράφησε μόνος του, και έστειλε κασέτες σε ραδιοφωνικούς σταθμούς. Το κομμάτι έγινε αμέσως μεγάλη επιτυχία και τελικά κυκλοφόρησε ως σινγκλ το 1977, και ως μάξι σινγκλ το 1978. Στην Αθήνα έγινε γνωστό από πειρατικό ραδιοσταθμό (ραδιοφωνία “Moonflowers) που το έπαιζε όλη την ημέρα (σήμα έναρξης/λήξης εκπομπής) και έγινε ανάρπαστο.

## Θέσεις στα τσαρτς
* 1977: Νο 2 της χρονιάς στην Ανατολική Γερμανία

## Βραβεύσεις
* 1978: χρυσός δίσκος στην Ελλάδα (κατά άλλους το 1981)
* 1987: χρυσός δίσκος στη Γερμανία (κατά άλλους το 1979)

## Κυκλοφορίες
### Singles
* 1977: *Am Fenster* (Amiga)
* 1977: *Am Fenster* (Telefunken)
* 1978: *Am Fenster* (EPIC, Ελλάδα)
* 1987: *Am Fenster* (Teldec)

### Άλμπουμ
* 1978: *Am Fenster* στο *Am Fenster* (Amiga)
* 1978: *Am Fenster* στο *City I* (Telefunken)
* 1978: *Am Fenster* στο *City I* (EPIC)
* 1980: *Window* στο *Dreamer* (Amiga)
* 1981: *Window* στο *Dreamland* (Teldec-Pool)
* 1981: *Window* στο *Dreamland* (EPIC)

## Πηγές
* Thomas Otto: *City – Am Fenster.* Schwarzkopf & Schwarzkopf, Berlin 1997, ISBN 3-89602-123-0

Κατηγορία:Γερμανικά τραγούδια
Κατηγορία:Άλμπουμ του 1977
Νικόλαος Κόλλιας

Ο **Νικόλαος Κόλλιας** ήταν σημαντικός Έλληνας Μακεδονομάχος οπλαρχηγός από τη Σέλιτσα (Εράτυρα) Βοΐου, της Περιφερειακής ενότητας Κοζάνης.

## Βιογραφικά στοιχεία
Ο Νικόλαος Κόλλιας γεννήθηκε στα μέσα του 19ου αιώνα στη Σέλιτσα (Εράτυρα) Βοΐου, της Περιφερειακής ενότητας Κοζάνης. Ήδη από το 1895 συγκρότησε ένοπλη ομάδα και έδρασε στο Ζαγόρι της Ηπείρου κατά των Οθωμανών έως το 1896. Συμμετείχε με το σώμα του στη Μακεδονική Επανάσταση του 1896 και στη συνέχεια κατατάχθηκε στον Ελληνικό Στρατό παίρνοντας μέρος στον Ελληνοτουρκικό πόλεμο του 1897, υπό τις διαταγές των αξιωματικών Χατζηπέτρου, Μυλωνά και Καψαλόπουλου. Στις αρχές του 1902 έδρασε εναντίον των Βουλγάρων κομιτατζήδων Μήτρο Βλάχο, Βασίλ Τσακαλάρωφ, Νικόλωφ και Στέφωφ, που επεδίωκαν τον εκσλαβισμό των κατοίκων της Σέλιτσας (Εράτυρας), συνεργαζόμενος με τα στελέχη της τοπικής *Εθνικής Επιτροπής Σελίτσης*, Γεώργιο Τσιατσιάνη, τον ιατρό Χαρ. Αναστασιάδη, τον οπλαρχηγό παπα-Γιώργη Δαφίνη, το Βασίλειο Χειμάρα, το Γιάννη Κόρμα, το Δημήτριο Καραμήτσιο, τον Ιωάννη Χασιώτη, καθώς και τον αδελφό του Ιωάννη Κόλλια. Το 1903 ως επικεφαλής σώματος, συνεργάστηκε με τον οπλαρχηγό Αριστείδη Μαργαρίτη στα Κορέστια. Στη συνέχεια ακολούθησε μαζί με τον συγχωριανό του Φώτη Χασιώτη την αποστολή του Παύλου Μελά στη Δυτική Μακεδονία και πολέμησε στη μοιραία μάχη της Στάτιστας. Μετά το θάνατο του Παύλου Μελά, συμμετείχε σε πολλές επιχειρήσεις κατά Βουλγάρων κομιτατζήδων, μεταξύ των οποίων και την επίθεση κατά κομιτατζήδων στο Λιμπίσοβο (Άγιος Ηλίας) Καστοριάς, στις 10 Δεκεμβρίου του 1904, όπου και εξοντώθηκε ο κομιτατζής Κωνστάντο Ζίφκωφ. Το 1905, κατά την κορύφωση του Μακεδονικού Αγώνα, συνεργάστηκε με τον Αλέξανδρο Καραλίβανο και το Γ. Τσόντο στα Καστανοχώρια. Το 1906 σχημάτισε νέο σώμα στο Μοναστήρι και έδρασε στην περιοχή της Πελαγονίας, συνδράμοντας τις προσπάθειες των Κωνσταντίνου Ντόγρα και Ζ. Παπαδά. Το 1907 συνέχισε τη δράση του στην περιοχή των Κορεστίων υποστηρίζοντας τις εκεί επιχειρήσεις του Γ. Φαληρέα. Πήρε μέρος στον Α΄ Βαλκανικό Πόλεμο υπό τις γενικές διαταγές του Κωνσταντίνου Μαζαράκη Αινιάνα.

## Παραπομπές


Κατηγορία:Μακεδονομάχοι
Κατηγορία:Έλληνες στρατιωτικοί των Βαλκανικών Πολέμων
Κατηγορία:Μακεδονική Επανάσταση 1896
Τότα Τσάκου-Κονβερτίνο

Η **Τότα Τσάκου-Κονβερτίνο** ήταν Ελληνίδα μεταφράστρια, ιστορικός και λογοτέχνης. 

## Βιογραφία
Γεννήθηκε στον Ορχομενό Βοιωτίας από τον Γεώργιο και την Ελένη Τσάκου. Σπούδασε στην Ελλάδα και την Ιταλία, όπου γνώρισε τον μετέπειτα σύζυγό της Τζίνο Κονβερτίνο. Η Τότα Τσάκου-Κονβερτίνο ασχολήθηκε συστηματικά με την ιστορία και τη μυθολογία της Βοιωτίας. Έζησε πολλά χρόνια εκτός Ελλάδας, Ιταλία και Βραζιλία.

Το μυθιστόρημα της "*Όταν μιλήσουν οι καρδιές*" απέσπασε το πρώτο βραβείο μυθιστορήματος "Μάρκος Αυγέρης" της Εταιρείας Ελλήνων Λογοτεχνών. Ένα της άρθρο σχετικά με το Μοναστήρι της Παναγίας της Σκριπούς βραβεύτηκε από το Βυζαντινό Ινστιτούτο της Αστόρια της Αμερικής. 

Εργάστηκε σαν μεταφράστρια και συγγραφέας. Ήταν μέλος της Εταιρείας Ελλήνων Λογοτεχνών.

Μετέφρασε μερικούς από τους καλύτερους σύγχρονους συγγραφείς της Ιταλίας με τουλάχιστον 45 βιβλία μεταφρασμένα από τα Ιταλικά στα Ελληνικά και αντίστροφα. Συνεργάστηκε με τα περιοδικά "Ιστορικά Θέματα" και "Ελληνική Αγωγή" καθώς και με την εφημερίδα "Σκέπη Ορχομενίων". 

Απεβίωσε το Μάρτιο του 2020.

## Εργογραφία
### Έργα της
* *Παγιδευμένοι έρωτες*, Πάραλος. 2010	
* *Ο Βελή Αγάς΄*, Πάραλος. 2008	
* *Εγκυκλοπαίδεια αρχαίων Ελλήνων ιατρών - φαρμακοποιών*, Πάραλος. 2006	
* *Εγκυκλοπαίδεια αρχαίων Ελλήνων ζωγράφων και ψηφοθετών*, Πάραλος. 2005	
* *Μελιβοία*, Σενάριο. 2004	
* *Orhomenos, la sua storia*, Πάραλος. 2003
* *Εγκυκλοπαίδεια της Αρχαίας Βοιωτίας*, Πάραλος. 2003
* *Εμείς οι ένοχοι*, Κωστόγιαννος. 2003
* *Ορχομενός, η ιστορία του*, Πάραλος. 2003
* *Στη χώρα του Χερσία*, Πάραλος. 2003	
* *Όταν μιλήσουν οι καρδιές*, Κέδρος. 2000
* *Η κόλαση των αγγέλων*, Εκδόσεις Ι. Σιδέρης. 1997	
 
### Μεταφράσεις
* Συλλογικό έργο *Τι πιστεύει αυτός που δεν πιστεύει;*, Ημερησία. 2010	
* Malerba Luigi, *Έρωτας σε κινέζικο κρεβάτι*, Κέδρος. 2001	
* Alberoni  Francesco, *Περί έρωτος*, Ψυχογιός. 1999	
* Συλλογικό έργο  *Τι πιστεύει αυτός που δεν πιστεύει;*, Ελληνικά Γράμματα. 1998	
* Pera Pia, *Το ημερολόγιο μιας Λολίτας*, Ψυχογιός. 1998	
* *Άγιε Βασίλη, δεν είσαι εντάξει*, Γνώση. 1997	
* Bevilacqua, Alberto, *Ο έρως*, Εκδόσεις Πατάκη. 1996
* Grimm Jakob Ludwig, *Τα ωραιότερα παραμύθια*, Εκδόσεις Πατάκη. 1996
* Molinari Stefania, *Το αλεπουδάκι ντύνεται*, Εκδόσεις Πατάκη. 1996
* Molinari Stefania, *Το αρκουδάκι τρώει*, Εκδόσεις Πατάκη. 1996
* Molinari Stefania, *Το γατάκι πάει βόλτα*, Εκδόσεις Πατάκη. 1996
* Molinari Stefania, *Το κουνελάκι πάει για ύπνο*, Εκδόσεις Πατάκη. 1996
* Stevenson Robert Louis, *Το νησί των θησαυρών*, Εκδόσεις Πατάκη. 1996
* Molinari  Stefania, *Το πάντα παίζει*, Εκδόσεις Πατάκη. 1996	
* Molinari Stefania, *Το σκιουράκι πλένεται*, Εκδόσεις Πατάκη. 1996	

## Παραπομπές


## Πηγές
* Biblionet
* Βοιωτικός Κόσμος

Κατηγορία:Έλληνες ιστορικοί του 20ού αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες συγγραφείς του 20ού αιώνα
Ο Ευαγγελισμός της Θεοτόκου (Μαρτίνι)

Ο **Ευαγγελισμός της Θεοτόκου** είναι έργο των Ιταλών καλλιτεχνών Σιμόνε Μαρτίνι και Λίππο Μέμμι. Φιλοτεχνήθηκε το 1333 για τον καθεδρικό ναό της Σιένας. Πρόκειται για το αριστούργημα του Σιμόνε Μαρτίνι και ένα από τα εξοχότερα έργα της γοτθικής ζωγραφικής. Φιλοξενείται σήμερα στην πινακοθήκη  Ουφίτσι της Φλωρεντίας.

## Ιστορία
Ο πίνακας κατασκευάστηκε για τον βωμό του Αγίου Ανσάνου (στην Μητρόπολη  της Σιένας), ενός από τους τέσσερις προστάτες αγίους της πόλης. Αποτελούσε, μαζί με τις εικόνες των βωμών των άλλων αγίων και την υπερκειμένη Maestà του Ντούτσιο, ένα εικονογραφικό σύνολο.

Τα ονόματα των δημιουργών και η χρονολογία σώζονται στην κορνίζα : SYMON MARTINI ET LIPPVS MEMMI DE SENIS ME PINXERVNT ANNO DOMINI MCCCXXXIII. Κατά πάσαν πιθανότητα ο Σιμόνε Μαρτίνι ζωγράφισε το κεντρικό τμήμα με τον Ευαγγελισμό και ο Λίππο Μέμμι τους αγίους στα πλευρά και τα μενταγιόν με τους προφήτες.

Το έργο δεν παρουσιάζει ομοιότητες με άλλους ιταλικούς πίνακες της εποχής αλλά με γαλλικά εικονογραφημένα χειρόγραφα και γερμανικούς πίνακες. Είναι αυτός ο πίνακας που έδωσε στον Σιμόνε τον χαρακτηρισμό του κατ' εξοχήν "γοτθικού" ζωγράφου.

Ο πίνακας έμεινε στην αρχική του θέση μέχρι το 1799, οπότε μεταφέρθηκε στην Φλωρεντία.

## Περιγραφή
Ο πίνακας αποτελείται από το μεγάλο κεντρικό τμήμα με την παράσταση του Ευαγγελισμού και δύο πλευρικούς πίνακες με τον Άγιο Ανσάνο αριστερά και μιαν αγία δεξιά, μάλλον την Αγία Μαργαρίτα ή την Αγία Μαξίμα. Στο άνω μέρος υπάρχουν τέσσερις εικόνες προφητών.
Στον *Ευαγγελισμό* ο αρχάγγελος Γαβριήλ έχει μπει στο σπίτι της Μαρίας
για την αναγγελία, κρατώντας κλάδον ελαίας. Το Άγιο Πνεύμα εν είδει περιστεράς κατεβαίνει από το κέντρο του κύκλου των οκτώ αγγέλων. Από το στόμα του Γαβριήλ ξεκινά η επιγραφή  AVE GRATIA PLENA DOMINVS TECVM (Χαίρε, Κεχαριτωμένη, ο Κύριος μετά Σού). Η Παρθένος φαίνεται αιφνιδιασμένη και διστακτική.

## Πηγές

* 

Κατηγορία:Γοτθική ζωγραφική
Κατηγορία:Ιταλικοί πίνακες
Κατηγορία:Εκθέματα της Πινακοθήκης Ουφίτσι (Φλωρεντία)
Μαρτινι
Τζωρτζ Φράνσις Χιλλ

Ο σερ **Τζωρτζ Φράνσις Χιλλ** (αγγλ. *Sir George Francis Hill*, 1867–1948) υπήρξε Βρετανός βιβλιοθηκάριος του Βρετανικού Μουσείου.

## Βιογραφία
Γεννήθηκε το 1867 στην Ινδία. Παππούς του ήταν ο Μικάια Χιλλ, και πατέρας του ο Σάμιουελ Τζων Χιλλ. Σχολείο πήγε στο Κολέγιο του Έλθαμ και συνέχισε τη μόρφωσή του στο Πανεπιστήμιο του Λονδίνου και στο Κολλέγιο Μέρτον της Οξφόρδης. Σπούδασε κλασική φιλολογία και νομισματολογία. 

Διορίστηκε στο Βρετανικό Μουσείο το 1893 στο τμήμα νομισμάτων και μεταλλείων, όπου ασχολήθηκε με την μελέτη των αρχαίων ελληνικών νομισμάτων. Πήρε προαγωγή και το 1931 διορίστηκε Διευθυντής και Πρύτανης Βιβλιοθηκάριος του Βρετανικού Μουσείου. Πλούτισε τη συλλογή του Βρετανικού Μουσείου με την αγορά του Σιναϊτικού Κώδικα και με την συλλογή του Γεώργιου Ευμορφόπουλου. Παντρεύτηκε το 1924 την Μαίρη Πωλ από την Ρώμη. 

Τιμήθηκε με τον ιπποτικό τίτλο του *σερ* το 1933. Πήρε σύνταξη το 1936 και απεβίωσε στο Λονδίνο το 1948.

## Δημοσιεύσεις
Δημοσίευσε το 1897 τον πρώτο τόμο του καταλόγου των ελληνικών νομισμάτων. Δημοσίευσε επίσης πολλούς καταλόγους του Βρετανικού Μουσείου. Ήταν εκδότης του περιοδικού *[[Journal of Hellenic Studies]]*. 

## Παραπομπές


Κατηγορία:Νομισματολόγοι
Κατηγορία:Βρετανικό Μουσείο
Μετεωρισμός

Ο **μετεωρισμός** ή **τυμπανίτις** είναι σύμπτωμα ασθένειας του πεπτικού συστήματος που εκδηλώνεται στην συσσώρευση αερίων στο έντερο, κυρίως στο παχύ έντερο, σπάνια στο στομάχι και σπανιότερα στην κοιλιακή χώρα (περιτόναιο). 

## Προέλευση
Υποβοηθείται συνήθως από ατονία των κοιλιακών μυών, με συνέπεια τα αέρια που προκύπτουν κατά την χώνευση αντί να προωθούνται προς την φυσική τους έξοδο, να συνωστίζονται στο πεπτικό σύστημα, και από εκεί να περνούν μέσω της πεπτικής μεμβράνης στο αίμα ή και στην κοιλιακή χώρα.

## Θεραπεία
Η θεραπεία γίνεται ανάλογα με την ένδειξη. Από φαρμακευτικής πλευράς η θεραπεία μπορεί να συνοδεύεται από σπασμολυτικά, προκινητικά, γαστροαναλγητικά ή άλλα φάρμακα.

Κατηγορία:Παθήσεις του γαστρεντερικού
Ο Ευαγγελισμός της Θεοτόκου (Λίππι)

Ο ***Ευαγγελισμός της Θεοτόκου*** είναι έργο του αναγεννησιακού Ιταλού καλλιτέχνη Φιλίππο Λίππι. Φιλοτεχνήθηκε για το παλάτι των Μεδίκων. Φιλοξενείται σήμερα στην Εθνική Πινακοθήκη του Λονδίνου.

## Περιγραφή
Το τρίπτυχο εικονίζει την παρθένο Μαρία. Ο άγγελος Γαβριήλ γονατίζει μπροστά στην Παναγία που διαβάζει. Η χείρα του πανάχραντου πέμπει μια ακτίνα φωτός, ενώ η αγία περιστερά φτερουγίζει. 

## Πηγές
* 

Κατηγορία:Έργα αναγεννησιακής ζωγραφικής
Κατηγορία:Ιταλικοί πίνακες
Κατηγορία:Πίνακες της Εθνικής Πινακοθήκης του Λονδίνου
Λιππι
Ο Ευαγγελισμός της Θεοτόκου (Ντονατέλλο)

Ο **Ευαγγελισμός της Θεοτόκου** είναι ανάγλυφο του Ντονάτο ντι Νικολό ντι Μπέττο Μπάρντι (Ντονατέλλο) που βρίσκεται στην εκκλησία του Τιμίου Σταυρού (Basilica of Santa Croce), στη Φλωρεντία. 

## Περιγραφή
Είναι από γκρίζα πέτρα της Φλωρεντίας και είναι το ιερό αρτοφόριο (*tabernacle*) στο οποίο φυλάσσεται η θεία ευχαριστία. Χρονολογείται λίγο πριν του 1433 και συγκαταλέγεται στα πρώιμα έργα του Ντονατέλλο. Η σύνθεσή του ομοιάζει των αρχαίων Αττικών επιτάφιων αναγλύφων. Η διάθεσή του είναι αναγεννησιακή με πλούσια αρχιτεκτονική διακόσμηση.

## Πηγές

* 

Κατηγορία:Γλυπτά του Ντονατέλλο
Κατηγορία:Έργα αναγεννησιακής γλυπτικής
Κατηγορία:Ιταλικά γλυπτά
Ντονατελλο
Δροσοπηγή Φλώρινας

Η **Δροσοπηγή**, παλαιότερα γνωστή ως **Μπελκαμένη**, είναι χωριό του Δήμου Φλώρινας, στην Ελλάδα. Από το 1999 έως και το 2010 η Δροσοπηγή υπαγόταν στο Δήμο Περάσματος, τώρα πια όμως αυτός έχει ενσωματωθεί στο Δήμο Φλώρινας.
Το χωριό βρίσκεται σε υψόμετρο 1.000 μέτρων και αριθμεί μόνιμο πληθυσμό 153 καταγεγραμμένων κατοίκων. Οι κάτοικοι είναι κυρίως οικοδόμοι, κτηνοτρόφοι και δασεργάτες. Απέχει 13 χιλιόμετρα από τη Φλώρινα και είναι χτισμένο επάνω στο επαρχιακό δρόμο που ενώνει την Φλώρινα με την Καστοριά μέσω της ορεινής διάβασης του Βιτσίου. Το φυσικό περιβάλλον είναι ιδιαίτερα πλούσιο. Από την περιοχή περνά ο Δροσοπηγιώτικος ποταμός που πηγάζει από το Βίτσι, εκβάλλει στον ποταμό Αξιό και έχει τρεις παραποτάμους. Ο ποταμός διατηρεί και πληθυσμό πέστροφας ενώ παρόχθια υπάρχουν οξιές και βελανιδιές.

Το χωριό δημιουργήθηκε το 1844 από μεγάλο τμήμα των κατοίκων του χωριού Πληκάτι Ιωαννίνων, οι οποίοι αγόρασαν, σχεδίασαν και δημιούργησαν το νέο χωριό. Η απώτερη καταγωγή των κατοίκων είναι από την Μοσχόπολη της Βορείου Ηπείρου η οποία όταν καταστράφηκε το 1769 από τους Τουρκαλβανούς αριθμούσε 30.000 κατοίκους..

Οι κάτοικοι διακρίθηκαν στο Μακεδονικό Αγώνα με κυριότερο οπλαρχηγό το Νικόλαο Μάνο.

Κατά τη διάρκεια της Κατοχής, πραγματοποιήθηκε την 25η Μαρτίου του 1944 στη Δροσοπηγή η περιφερειακή συνδιάσκεψη του ΕΑΜ Φλώρινας, με την παρουσία περίπου 500 αντιπροσώπων και ανταρτών του ΕΑΜ/ΕΛΑΣ. Στις 3 Απριλίου του ίδιου έτους τα γερμανικά στρατεύματα πυρπόλησαν το χωριό και επιπλέον σκότωσαν δύο κατοίκους ως αντίποινα για τις απώλειες που υπέστησαν την προηγούμενη μέρα σε συμπλοκή με αντάρτες.

## Αξιοθέατα
Οι επισκέπτες της Δροσοπηγής μπορούν να επισκεφθούν τον παραδοσιακό Νερόμυλο του χωριού (ο Μύλος του Στύλο), το παλιό μεγάλο πετρόκτιστο γεφύρι που χτίστηκε το 1852 από ντόπιους μαστόρους, το μικρότερο γεφύρι της Ελατιάς που βρίσκεται στα 200 μέτρα από τον Νερόμυλο, τον εγκαταλελειμμένο παλαιό οικισμό της Δροσοπηγής, καθώς και το τοπικό ιστορικό & λαογραφικό μουσείο στο νέο οικισμό.

Ο κύριος Ναός του παλαιού χωριού ήταν αυτός της Αγίας Τριάδας, χτισμένος το 1853, και είχε εικονογραφηθεί από Δροσοπηγιώτες αγιογράφους οι οποίοι είχαν θητεύσει στο Άγιο Όρος απ’ όπου είχε μεταφερθεί και η εικόνα της Αγίας Τριάδας.
## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Φλώρινας
Ντίνος Γαλανός

Ο **Ντίνος (Κωνσταντίνος) Γαλανός** (γεν. Πάτρα 1936) ήταν Έλληνας αθλητής του στίβου και της πυγμαχίας, πρωταθλητής Ελλάδος στην πυγμαχία και έπειτα προπονητής πυγμαχίας.

Ο Γαλανός ξεκίνησε αρχικά σαν αθλητής στίβου στην Παναχαϊκή Γ.Ε. και δρομέας στα 400 και 800 μέτρα χωρίς μεγάλη επιτυχία. Από το 1954 ασχολήθηκε στην Παναχαϊκή Γ.Ε. και με την πυγμαχία με προπονητή τον Βαγγέλη Μαυρόπουλο. Το 1956, δυσαρεστημένος από την Παναχαϊκή, αποχωρεί και μαζί με τον Γεωργιάδη, γραμματέα του ΝΟΠ, και τον Ν. Οικονόμου ιδρύουν το τμήμα πυγμαχίας της Ε.Α. Πατρών. Την πυγμαχία της ΕΑ Πατρών υπηρέτησε από το 1956 έως το 1993 αρχικά ως παίκτης και έπειτα προπονητής .

Το 1957 βγήκε πρωταθλητής Γ΄ κατηγορίας, το 1958 Β΄ και Α΄ κατηγορία και το 1959 πρωταθλητής Α΄ κατηγορίας. Το 1960 σταμάτησε να αγωνίζεται και επανήλθε το 1964 που έφτασε στον τελικό στην κατηγορία 71 κιλά χάνοντας από τον Οικονομάκο στα σημεία. Το 1958 στον τελικό των 63,5 κιλών νίκησε τον Βλαχόπουλο του Ολυμπιακού με διακοπή στον β΄ γύρο και για πρώτη γινόταν πρωταθλητής Ελλάδος. Μετά τη νίκη του αυτή δέχτηκε προσφορά να γίνει επαγγελματίας στην Αμερική αλλά αρνήθηκε. Έδωσε όμως έναν επαγγελματικό αγώνα στο Τορίνο απέναντι σε Ιταλό αθλητή με αποτέλεσμα να τιμωρηθεί από την Ελληνική ομοσπονδία. 

Το 1960 έγινε προπονητής πυγμαχίας στην ΕΑ Πατρών έως το 1993, μέχρι το 1964 ήταν ταυτόχρονα και αθλητής. Σε όλη την καριέρα του σημείωσε 22 νίκες όλες με νοκ άουτ ή διακοπή, ήταν έξι (6) φορές πρωταθλητής Ελλάδας στα 63,5 στα 67 και στα 71 κιλά.

Σαν προπονητής ανέδειξε πολλούς πυγμάχους , ήταν η σημαία της ΕΑ Πατρών ως αθλητής και προπονητής , μαζί της κατέκτησε τα ομαδικά πρωταθλήματα Ελλάδος του 1979, 1983, 1984, 1988, και 1989.

## Παραπομπές


Κατηγορία:Έλληνες πυγμάχοι
Κατηγορία:Έλληνες προπονητές πυγμαχίας
Κατηγορία:Έλληνες αθλητές δρόμων ταχύτητας
Κατηγορία:Αθλητές στίβου της Παναχαϊκής
Κατηγορία:Πυγμάχοι της Ε.Α. Πατρών
Κατηγορία:Πυγμάχοι της Παναχαϊκής
EH

Η συντομογραφία λατινικών & ελληνικών χαρακτήρων και αριθμός **EH** ή **Eh** ή **ΕΗ** ή **εη** (στην αγγλική γλώσσα προφέρεται ι-έιτς) μπορεί να αναφέρεται:

*Ως **EH**
**Στο Exahenry μονάδα μέτρησης. 
**Στη Δυτική Σαχάρα, ως κωδικός χώρας κατά ISO (πριν το 1985 αναφερόταν στην Ισπανική Σαχάρα)
**Στον ταχυδρομικό κωδικό του Εδιμβούργου.

*Ως .eh για τον top-level domain κωδικό για τη Δυτική Σαχάρα στο Διαδίκτυο.
*Στο Κανονικό δυναμικό οξειδοαναγωγής ως E_{h}. 
 
## Στην ελληνική γλώσσα
*Ως ͵ΕΗ´ ή **͵εη´** στο ελληνικό σύστημα αρίθμησης ο αριθμός 5.008 
*Στις πινακίδες κυκλοφορίας οχημάτων της Ελλάδας ως διακριτικό.
Transformers

Τα ***Transformers*** ψυχαγωγικό franchise που αναπτύσσεται από την αμερικανική εταιρία Hasbro και την ιαπωνική εταιρία Takara Tomy. Πρωτοεμφανίστηκε σε μορφή μετασχηματιζόμενων παιχνιδιών ωστόσο το 1984, η δικαιοχρησία αυτή εξελίχθηκε με την γραμμή παιχνιδιών και συγκεκριμένα εστιάζοντας στις φατρίες των μετασχηματιζόμενων εξωγήινων ρομπότ (συχνά οι Autobot και οι Decepticons) σε μια ατέλειωτη διαμάχη για την κυριαρχία ή την τελική ειρήνη. Από το 1984 έως σήμερα, το franchise έχει εξελιχθεί, έτσι ώστε πλέον συμπεριλαμβάνει και κόμικ, και βιβλία, και κινούμενα σχέδια, και βιντεοπαιχνίδια καθώς και ταινίες.

## Τηλεοπτικές σειρές
Από το 1984 μέχρι σήμερα έχουν παραχθεί πολλές τηλεοπτικές σειρές. Εδώ ακολουθεί μια επιλεγμένη παρουσίαση των τηλεοπτικών σειρών:
*The Transformers - η πρώτη τηλεοπτική σειρά Transformers
*Beast Wars: Transformers 
*Beast Machines: Transformers 
*Transformers: Robots in Disguise (Car Robots στην Ιαπωνία)
*Transformers: Armada
*Transformers: Energon
*Transformers: Cybertron
*Transformers: Animated
*Transformers: Prime
*Transformers: Robots In Disguise
*Transformers: Rescue Bots Academy

## Κινηματογραφικές ταινίες

Μέχρι στιγμής έχουν κυκλοφορήσει στους κινηματογράφους εφτά κινηματογραφικές ταινίες:

* ''Transformers'' (2007)
* ''Transformers: Η Εκδίκηση των Ηττημένων'' (2009)
* ''Transformers 3: Dark of the Moon'' (2011)
* *[[Transformers 4: Εποχή Αφανισμού]]* (2014)
* *[[Transformers: Ο Τελευταίος Ιππότης]]* (2017)
* ''Bumblebee'' (2018)
* *[[Transformers: Η Εξέγερση των Θηρίων]]* (2023)

## Παραπομπές


## Εξωτερικοί σύνδεσμοι
* Επίσημη ιστοσελίδα
 


Κατηγορία:Franchises της Hasbro
Δήμος Ευκαρπίας

Ο **δήμος Ευκαρπίας** ήταν δήμος του νομού Θεσσαλονίκης από το 2006 μέχρι το 2010, ενώ από το 1934 μέχρι το 2006 ήταν Κοινότητα (Κοινότητα Ευκαρπίας Θεσσαλονίκης). Βρισκόταν στο δυτικό τμήμα του νομού, στα όρια του πολεοδομικού συγκροτήματος της Θεσσαλονίκης. Αποτελείτο από 1 δημοτικό διαμέρισμα και είχε συνολικό πληθυσμό 6.598 κατοίκους (σύμφωνα με την απογραφή του 2001). Με το πρόγραμμα Καλλικράτης, συγχωνεύτηκε το 2010 στον Δήμο Παύλου Μελά στον οποίο ανήκει σήμερα η Ευκαρπία Θεσσαλονίκης.

## Εξωτερικοί σύνδεσμοι
*Υπουργείο εσωτερικών, δήμοι του σχεδίου Καποδίστριας 

## Αναφορές


Ευκαρπια
EK

Η συντομογραφία λατινικών & ελληνικών χαρακτήρων και αριθμός **EK** ή **Ek** ή **ΕΚ** ή **εκ** (στην αγγλική γλώσσα προφέρεται ι-κέι) μπορεί να αναφέρεται:

*Ως **EK**
**Στο ExaKelvin μονάδα μέτρησης
**Στην Emirates Airlines, αεροπορική εταιρεία κατά IATA
**Στην Ισημερινή Γουινέα, χώρα, κατά κωδικοποίηση NATO

## Στην ελληνική γλώσσα
*Ως ε.Κ. στο έτος κόσμου
*Ως **εκ.** στο εκατομμύριο
*Ως **εκ.** στο εκατοστόμετρο
*Στην Ένωση Κέντρου παλαιό πολιτικό κόμμα ως ΕΚ ή Ε.Κ.
*Στην Ένωσις Κέντρου - Νέες Δυνάμεις παλαιό πολιτικό κόμμα ως πρώτο συνθετικό του ΕΚ-ΝΔ
*Στην επεξεργασία κειμένου
*Στην Επιτροπή Κεφαλαιαγοράς ως Ε.Κ.
*Στο Εργατικό Κέντρο
*Στο Ευρωπαϊκό Κοινοβούλιο
*Στις Ευρωπαϊκές Κοινότητες
*Στην Ευρωπαϊκή Κοινότητα
*Στην *[[Εφημερίδα της Κυβερνήσεως]]*
*Ως ͵ΕΚ´ ή **͵εκ´** στο ελληνικό σύστημα αρίθμησης ο αριθμός 5.020
*Στο Ινδικό σύστημα αρίθμησης ο αριθμός 1
*Στην πρόθεση εκ (από)
Βαλκανικοί Αγώνες Στίβου 1953

Οι **ΙΒ΄ [[Βαλκανικοί Αγώνες Στίβου]] 1953** ήταν οι πρώτοι που διεξήχθησαν μεταπολεμικά. Έγιναν στην Αθήνα, στο Παναθηναϊκό Στάδιο, την Κυριακή 28 και τη Δευτέρα 29 Ιουνίου, οπότε διεξήχθη και ο μαραθώνιος. Μετείχαν μόνο τρεις βαλκανικές χώρες: Γιουγκοσλαβία, Ελλάδα και Τουρκία. Νικήτρια αναδείχθηκε η **[[Γιουγκοσλαβία]]**.

## Χρονικό

Τα πολιτικά γεγονότα της μεταπολεμικής περιόδου, δηλαδή ο ελληνικός εμφύλιος και η δημιουργία κομμουνιστικών καθεστώτων στις βόρειες βαλκανικές χώρες, δεν άφησαν πολλά περιθώρια για φιλικές-ειρηνικές δραστηριότητες τα πρώτα χρόνια. Θύμα τους υπήρξαν και οι βαλκανικοί αγώνες, που παρά την επιτυχημένη διεξαγωγή τους προπολεμικά, δεν αναβίωσαν αμέσως. Στις αρχές της δεκαετίας του '50, που άρχισε κάπως να ομαλοποιείται η κατάσταση και να υπάρχουν κάποια φιλικά ανοίγματα, ξεκίνησε δειλά-δειλά ξανά η διοργάνωση, με τη συμμετοχή αρχικά μόνο τριών χωρών, της Ελλάδας, της Γιουγκοσλαβίας και της Τουρκίας.

Η πρώτη μεταπολεμική διοργάνωση έγινε στην Αθήνα και διεξήχθη σε δύο μόνο ημέρες, στις 28-29 Ιουνίου, λόγω της μικρής συμμετοχής. Τις προηγούμενες ημέρες το Στάδιο είχε ανακαινιστεί, είχαν χαραχτεί καινούργιες γραμμές στο στίβο, είχαν συντηρηθεί τα σκάμματα των αλμάτων, είχαν αντικατασταθεί οι βαλβίδες των ρίψεων, είχαν βαφτεί τα εμπόδια και γενικά είχε ληφθεί μέριμνα εκσυγχρονισμού του από τον ΣΕΓΑΣ. Οι ξένες αποστολές αφίχθηκαν την Παρασκευή 26 Ιουνίου και φιλοξενήθηκαν στο ξενοδοχείο "Θεοξένεια" στο Κεφαλάρι Κηφισιάς. Η γιουγκοσλαβική αποτελείτο από 112 άτομα (35 αθλητές, 27 συνοδούς/προπονητές και 100 φιλάθλους) και ήρθε σιδηροδρομικά. Η τουρκική ήρθε αεροπορικά και την αποτελούσαν 60 άτομα.

Τους αγώνες παρακολούθησαν περίπου 40 χιλιάδες θεατές την πρώτη ημέρα και 50 χιλιάδες τη δεύτερη παρά τη σχετικά τσουχτερή τιμή των εισιτηρίων που ήταν: 11.000 δρχ γενική είσοδος στις πλαϊνές κερκίδες, 22.000 δρχ στις κερκίδες 8-9, ενώ υπήρχαν και στρατιωτικά των 5.500 δρχ. Τη δεύτερη μέρα των αγώνων παρευρέθηκε η βασιλική οικογένεια και στον βασιλιά Παύλο προσφέρθηκε ειδικό δώρο μιας και συνέπεσε να είναι η ημέρα της ονομαστικής του εορτής.

Συμμετείχαν δύο αθλητές από κάθε χώρα σε κάθε αγώνισμα και μια ομάδα σκυταλοδρομίας και βαθμολογήθηκαν οι έξι πρώτοι με 6-5-4-3-2-1 β. Φαβορί για την πρωτιά ήταν η Γιουγκοσλαβία, η οποία και επικράτησε, ενώ η Ελλάδα πήρε εύκολα τη 2η θέση. Όλα τα αγωνίσματα έγιναν στο Στάδιο, πλην της σφυροβολίας που διεξήχθη στο γειτονικό γυμναστήριο του Εθνικού Γ.Σ. και του μαραθώνιου που έγινε στην κλασική διαδρομή.

## Οι νικητές

## Βαθμολογία

**Σημείωση**: Βαθμολογήθηκαν με 6-5-4-3-2-1 β. οι έξι πρώτοι.    

## Πηγές
*"Αθλητική Ηχώ", 26/6/1953.
*"Αθλητική Ηχώ", 27/6/1953.
*"Αθλητική Ηχώ", 28/6/1953.
*"Αθλητική Ηχώ", 29/6/1953.
*"Αθλητική Ηχώ", 30/6/1953.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 178-179.
*"Η χρυσή ιστορία των αγώνων", Αθλητική Ηχώ, 10/8/1979.
*BALKAN GAMES/CHAMPIONSHIPS.

Κατηγορία:Βαλκανικοί Αγώνες Στίβου
Κατηγορία:Στίβος το 1953
Κατηγορία:Διοργανώσεις στίβου στην Αθήνα
Ο Ευαγγελισμός της Θεοτόκου (Μπονφίλι)

Ο **Ευαγγελισμός της Θεοτόκου** του Μπενεντέττο Μπονφίλι είναι ζωγραφικός πίνακας της Αναγέννησης.

## Περιγραφή
Ο Μπονφίλι αναφέρεται για πρώτη φορά το 1445. Το έργο του ετούτο είναι από τα πρώτα που φιλοτεχνήθηκε. Φέρει τα χαρακτηριστικά λαμπερά χρώματα και την χαρμόσυνη διάθεση που συναντούμε και στα άλλα έργα του. Εικονίζει τον Άγιο Λουκά καθισμένο στη μέση ενώ γράφει. Δίπλα του βρίσκεται ένας μόσχος καθιστός και σκεπασμένος με ιερούς παπύρους. Δεξιά και αριστερά οι πρωταγωνιστές της χαρμόσυνης αναγγελίας του θαύματος, ο άγγελος και η Παναγία.  

## Πηγές
* 

Κατηγορία:Έργα αναγεννησιακής ζωγραφικής
Κατηγορία:Ιταλικοί πίνακες
Μπονφιλι
Ανκουάμπε

Η **Ανκουάμπε** (πορτογαλικά: Ancuabe) είναι μια πόλη της Συνοικίας Ανκουάμπε, Μοζαμβίκη. Είναι η πρωτεύουσα της Επαρχίας Κάμπο Ντελγκάντο και της Συνοικίας Ανκουάμπε. Έχει πληθυσμό 12.561 κατοίκων (απογραφή 1997). Βρίσκεται βορειοδυτιά της Μοζαμβίκης, νοτιοανατολικά της επαρχίας και κεντρικά της συνοικίας. Βρίσκεται 1,9 χλμ. μακρυά από την πόλη Ντένε, 3.4 χλμ. μακρυά από την Μοανζίρα και 2,7 χλμ. μακρυά από την Μουέρο.   

## Γεωγραφία
Η πόλη βρίσκεται βορειοδυτιά της Μοζαμβίκης, νοτιοανατολικά της επαρχίας και κεντρικά της συνοικίας. Βρίσκεται 1,9 χλμ. μακρυά από την πόλη Ντένε, 3,4 χλμ. μακρυά από την Μοανζίρα και 2,7 χλμ. μακρυά από την Μουέρο.  

## Οικονομία
Τα ορυχεία παίζουν σημαντικό ρόλο στην οικονομία της Ανκουάμπε. Το 1989 τα Καταφύγεια Κενμάρε, που είναι βασισμένη στην Ιρλανδία, έγιναν μέλος στην κυβέρνηση. 

Ο γραφίτης που βρίσκεται στα ορυχεία θα μεταφερόταν ανατολικά στη μεγάλη κωμόπολη Πέμπα στην ακτή, όπου τα μεγάλα υλικά των ορυχειών θα μπορούσα να κοπούν και να επεξεργαστεί. Εξαιτίας του ρυζιού στις τιμές του γραφίτη η δουλιά στα ορυχεία διακόπηκε το 1999. Το 2007 η κυβέρνηση της Μοζαμβίκης ανακοίνωσε το σκοπό της να ξαναανοίξει το ορρυχείο, αλλά αυτό εξαρτάται στην προμήθεια ηλεκτρικού ρεύματος από το Καόρα Μπάσσα Νταμ (Cahora Bassa Dam)

## Δημογραφία
Η Ανκουάμπε είχε 12.561 κατοίκους το 1997.

## Μεταφορές
Το κοντινότερο αεροδρόμιο στην Ανκουάμπε είναι το αεροδρόμιο της Πέμπα, το οποίο βρίσκεται 63 χιλιόμετρα μακρυά από τη πόλη.

## Δείτε επίσης
* Συνοικία Ανκουάμπε

## Παραπομπές


Κατηγορία:Πόλεις της Μοζαμβίκης
Βαλκανικοί Αγώνες Στίβου 1954

Οι **ΙΓ΄ [[Βαλκανικοί Αγώνες Στίβου]] 1954** έγιναν στο Βελιγράδι το σαββατοκύριακο 24 και 25 Ιουλίου. Μετείχαν μόνο τρεις βαλκανικές χώρες: Γιουγκοσλαβία, Ελλάδα και Τουρκία. Νικήτρια αναδείχθηκε η **[[Γιουγκοσλαβία]]**. Για πρώτη φορά διεξήχθησαν ανεπίσημα και αγώνες γυναικών με πέντε αγωνίσματα, στους οποίους συμμετείχαν οι ίδιες χώρες και επικράτησαν οι Γιουγκοσλάβες.

## Οι νικητές

Ο Γεωργόπουλος ενώ προηγείτο σταμάτησε στα 80μ νομίζοντας πως τερμάτισε.    
Δεν δηλώθηκαν Έλληνες, διότι νόμισαν πως ο μαραθώνιος ήταν εκτός βαθμολογίας. 

## Βαθμολογίες

**Σημειώσεις**: 
Βαθμολογήθηκαν με 6-5-4-3-2-1 β. οι έξι πρώτοι.   
Η βαθμολογία γυναικών είναι άτυπη.

    

## Πηγές
* "Ελευθερία", 27/7/1954.
* "Η χρυσή ιστορία των αγώνων", Αθλητική Ηχώ, 10/8/1979.
* BALKAN GAMES/CHAMPIONSHIPS.

Κατηγορία:Βαλκανικοί Αγώνες Στίβου
Κατηγορία:Στίβος το 1954
Κατηγορία:Αθλητισμός στο Βελιγράδι
Μέρλιν (κύκλος 3)

Ο **Κύκλος τρία** του *[[Μέρλιν (τηλεοπτική σειρά)|Μέρλιν]]* ξεκίνησε στις 11 Σεπτεμβρίου του 2010. Τα μόνιμα μέλη του καστ του τρίτου κύκλου περιλαμβάνουν τους Κόλιν Μόργκαν, Μπράντλεϊ Τζέιμς, Κέιτι ΜακΓκράθ, Έιντζελ Κόλμπι, Άντονι Χεντ, και Ρίτσαρντ Γουίλσον και επίσης η Εμίλια Φοξ εντάχθηκε στα μόνιμα μέλη του καστ. Ο Τζον Χερτ επανεμφανίστηκε στον ρόλο του ως τη φωνή του Μέγα Δράκου αλλά δεν ήταν πλέον από τα μόνιμα μέλη του καστ (αν και συνεχίζει να παρέχει την αφήγηση στο άνοιγμα της σειράς). Ο Κύκλος τρία αποτελείται από 13 επεισόδια. Η πρεμιέρα του κύκλου τρία παρακολουθήθηκε από 6,49 εκατομμύρια θεατές.

Ο κύκλος ήταν αξιοσημείωτος για την αλλαγή στον χαρακτήρα της Μοργκάνα από συμπαθητική ηρωίδα στους δύο πρώτους κύκλους σε κακιά με τον κύκλο 3, σύμφωνα με την ιστορική έννοια της Μοργκάνα ως νέμεση του Μέρλιν στους θρύλους του Βασιλιά Αρθούρου.

Το BBC επίσημα ανανέωσε τη σειρά για τον κύκλο 4 στις 10 Οκτωβρίου του 2010.
## Ηθοποιοί
### Πρωταγωνιστούν
*Κόλιν Μόργκαν ως Μέρλιν
*Κέιτι ΜακΓκράθ ως Μοργκάνα
*Μπράντλεϊ Τζέιμς ως Άρθουρ
*Έιντζελ Κόλμπι ως Γκουέν
*Εμίλια Φοξ ως Μοργκάουζ
*Άντονι Χεντ ως Ούθερ Πεντράγκον
*Ρίτσαρντ Γουίλσον ως Γάιος
*Τζον Χερτ ως ο Μέγας Δράκος (φωνή)

### Επανεμφανίζονται
*Ρούπερτ Γιάνγκ ως Σερ Λεόν (6 επεισόδια)
*Τομ Έλις ως Βασιλιάς Σένρεντ (4 επεισόδια)
*Μάικλ Κρόνιν ως Τζέφρεϊ του Μονμάουθ (4 επεισόδια)
*Έον Μακέν ως Γκάγουεν (4 επεισόδια)
*Αντετόμιουα Έντον ως Έλιαν (3 επεισόδια)
*Άλις Πάτεν ως Ιγκρέιν (2 επεισόδια)
*Λόρα Ντόνελι ως Φρέγια (1 επεισόδιο)
*Σαντιάγκο Καμπρέρα ως Λάνσελοτ (1 επεισόδιο)
*Τομ Χόπερ ως Πέρσιβαλ (1 επεισόδιο)

### Εμφανίζονται Επίσης
*Μαρκ Γουΐλιαμς ως το Γκόμπλιν (φωνή)
*Καρλ Τζόνσον ως Τάλιεσιν
*Μίριαμ Μαργκιόλις ως Γκρινούλντα
*Τζεόρτζια Κινγκ ως Έλενα
*Σάιμον Γουΐλιαμς ως Άρχοντας Γκοντγουίν
*Γουόργουικ Ντέιβις ως Γκρέτιρ
*Ντόναλντ Σάμπτερ ως ο Ψαράς Βασιλιάς
*Πόλιν Κόλινς ως Άλις
*Έντι Μάρσαν ως το Μάντικορ (φωνή)
*Χάρι Μίλινγκ ως Γκίλι
*Ραλφ Ίνεσον ως Τζαρλ

## Επεισόδια


## Παραπομπές


Κατηγορία:Βρετανικές τηλεοπτικές σειρές